b'\n_START_ARTICLE_\nRabin\n_START_SECTION_\nVloge rabina\n_START_PARAGRAPH_\nRabini so v judovskih skupnostih odgovorni za versko izobrazbo mladih, saj imajo opravljen temeljit \xc5\xa1tudij Tore. Poznajo vseh 613 Talmudskih zakonov in imajo v skupnostih vlogo osrednjega svetovalca._NEWLINE_Za razliko od katoli\xc5\xa1kih duhovnikov, ti ne opravljajo ali vodijo verskih obredov. Pomembni socialni dogodki, kot so poroke, pogrebi in Bar-mitzve, lahko minejo brez navzo\xc4\x8dnosti rabina. Edini pravni dogodki, ki zahtevajo navzo\xc4\x8dnost rabina, so lo\xc4\x8ditve in odlo\xc4\x8dbe na rabi\xc5\xa1kem sodi\xc5\xa1\xc4\x8du. Nekatere judovske skupnosti rabina priznavajo kot posredno osebo med Bogom in Judi.\n_START_SECTION_\n\xc5\xbdenske kot rabinke\n_START_PARAGRAPH_\nJudovski zakonik ne omenja poklica rabina v povezavi z \xc5\xbeensko. Kljub temu kodeksi danes \xc5\xbeenskam omogo\xc4\x8dajo delovati kot rabinke, enakovredno kot mo\xc5\xa1kim._NEWLINE_Iz judovske zgodovine je sicer znanih ve\xc4\x8d posameznih primerov, ko je mesto rabina opravljala \xc5\xbeenska, \xc4\x8deprav se je slednje stoletja nazaj \xc5\xa1telo za neprimerno. Prva \xc5\xbeenska je bila posve\xc4\x8dena v Nem\xc4\x8diji leta 1935. Od leta 1972, ko so reformirani Judje \xc5\xbeenskam tudi uradno pravico rabinovanja, je bilo do leta 2007 posve\xc4\x8denih 520 \xc5\xbeensk, najve\xc4\x8d v Izraelu in ZDA.'